**Pressemelding**

8. oktober 2015

**Skjermer erstatter projektoren i møterommet**

**Flere og flere bedrifter velger store skjermer til møterom istedenfor den tradisjonelle projektoren. Tall fra bedriftsleverandøren MPX viser at salget av møteromsskjermer har økt betydelig det siste året.**

* Det siste året ser vi at salget av møteromsskjermer har økt med omtrent 400 prosent, mens salget av projektorer flater ut. Bildet vi ser stemmer godt overens med leverandørenes beskrivelse, sier MPX-direktør Stian Gabrielsen.

Som en av Norges ledende leverandører til bedriftsmarkedet har MPX god oversikt over trender i bedriftsmarkedet. MPX ser flere årsaker til at skjermer nå foretrekkes foran projektoren.

* Kundene våre ser flere fordeler med møteromsskjermer. De er et elegant møbel, de kan stå på hele døgnet uten at komponenter ryker og de har skarpere bilder og mindre støy enn projektoren, sier Gabrielsen.

En annen trend som også drar opp salget av skjermer til bedrifter er økt digital skilting i det offentlige rom, for eksempel i form av digitale reklameplakater.

* Vi ser at stadig flere bedrifter etterspør skjermer til bruk i butikker, butikkvinduer, resepsjoner, og rundt om kring på offentlig kommunikasjonspunkter som eksempelvis flyplasser, sier Gabrielsen.

MPX er et heleid datterselskap av Komplett Group, og er rendyrket mot bedriftsmarkedet.

**For mer informasjon kontakt:**

Stian Gabrielsen, direktør MPX – mobil 99 23 21 42.

**Komplett Group**

Komplett Group er Nordens største netthandelsaktør med 15 nettbutikker. Komplett Group har 800 ansatte og hovedkontor i Sandefjord. Les mer på: [www.mpx.no](http://www.mpx.no) og [www.komplettgroup.com](http://www.komplettgroup.com)